પ્રાસંગિક પ્રવચન કરતા રાજય બીન અનામત વર્ગ અને આર્થિક વિકાસ નિગમના ઉપાધ્યક્ષ શ્રી બી.એચ. ઘોડાસરાએ જણાવ્યું હતું કે, ગ્લોબલ વોર્મિગના પડકારનો સામનો કરવા વૃક્ષોનું વાવેતર એ જ શ્રેષ્ઠ વિકલ્પ છે. તેમણે ભાવિ પેઢીને સારૂ પર્યાવરણ આપવાની જવાબદારી આપણા સૌની છે. રાજયમાં હાલ ૧૮ ટકા જ વૃક્ષ આચ્છાદિત વિસ્તાર છે. જેને વધારવાની જરૂરીયાત છે. વધુમાં તેમણે ઉમેર્યુ હતું કે, રાજયના મુખ્યમંત્રી શ્રી વિજયભાઇ રૂપાણી વન મહોત્સવની ૧૮મી શ્રુંખલા શ્રેણીમાં કચ્છ જિલ્લામાં રક્ષક વનનું લોકાપર્ણ કરી સંસ્કૃતિને લોકભોગ્ય બનાવવાનું કામ કર્યુ છે.